brieve wel bewijsen soude dat sijn vader inde goede
gegoet was bij tijden van sijnder moeder hoewel sijn
vader naemaels de guedinge van yerst genome hadde
om sijn naewijf ende kint dair inne te vertiene
sustinende mits dien dat jan dair aen verdoelt wae
Ende wairt alsoe dat willem niet genoech gethoent
en hadde dat hem alle de vliegen erve die hij van
hem gedaen hadde sculd wae te volgen soe en behoirde
nochtan tsurplus hem niet te volgen want sijn vader
achtergelaten hadde een jonge weese onder sijn dagh
sijnde die oic gheen have gehadt noch aenveert en
hadde die soude int surplus van dien gericht sijn
dair tegen de voirs jan replicende seyde dat hem
van willems voirnemen niet genoech en const verwonden
en dat hij niet en socht dan uutwege want hij noit
voe noch nae vande kinde geruert hadde dat in enige
vliegen erve gericht was meer dan nu als hij hem
beduchte dat hij sijns vermeets niet en was volcome
psistende de voirs ptien met meer woirden bij hen
gealligeert elc van hen tot huer conclusien Ende nae
dien den thoon des voirs willems en oic seke testa
bijder huysvrouwe willems wijlen de witte d inne
enige stucken van vliegen erve genoempt stonden
die der moeder des voirs willems gemaict waen
bijden raide vander stad oversien sijn geweest ende
vijpelijck gelet op al des bij ptien ter eender en ter
ande zijden gealligeert es geweest Es bijden rade
vander stad notabelijc vergadert uutgesproken ende
getmineert dat willem mette ghelde volge sullen
vand vliegen erve d questie af es twee bedden
met coetsen decsele en huen toebehoirte soe verre die
in wesen sijn en inden invetar begrepen sijn
desgelijcx dbedde met eene naeye in midden en den
tapijte gecome van jane mercels nae dat de wairheyt
gedragen heeft Ende tsurplus vand vliegen erve
sal volge den jongen kinde vande naebedde
Behalven janne van thienen en willem mette